Departement gaan sê oor Zuma se nuwe R4 miljard-vliegtuigPres. Jacob Zuma. Foto: Ntswe Mokoena, departement van kommunikasie Die presidensie het ook die departement gevra om die media oor die aangeleentheid in te lig, “sover moontlik sonder om veiligheid in gedrang te bring”. Die departement sal die media wel Dinsdag om 10:00 toespreek. “Dit moet genoem word dat alle vliegtuie wat deur die departement van verdediging vir die president en adjunkpresident se gebruik aangekoop word, aan die staat behoort,” het die presidensie gesê. Daar is Sondag berig dat die departement Armscor beveel het om voort te gaan met die aankoop van ŉ BBP-vliegtuig om die huidige een, die Inkwazi, te vervang met een wat dubbel die ruimte het. Die Demokratiese Alliansie (DA) het die aankoop ten sterkste veroordeel en ŉ beroep op Zuma gedoen om in te gryp en die aankoop van die vliegtuig te skrap.